
0. Abstract

Acest raport descrie indicatorii identificaţi în materia standardelor minime pentru justiţie, aşa cum au fost definiţi în cuprinsul raportului anterior pentru 2010/2011, elaborat de echipa de proiect. 

Raportul se concentrează pe indicatorii privind temele principale avute în vedere de Echipa de proiect în cadrul reuniunilor de la Vilnius, Bruxelles şi Palma de Mallorca, respectiv: recrutare, selecţie, numire şi, acolo unde este posibil, promovare a magistraţilor.

Indicatorii identificaţi pentru stabilirea unor standarde minime pentru justiţie, agreaţi de membrii echipei de proiect, au fost clasificaţi în două capitole, din perspectiva temei abordate: a) indicatori în materie de standarde minime privind recrutarea, selecţia, numirea şi, acolo unde este posibil, promovarea magistraţilor şi b) indicatori privind organele competente în materie de recrutare, selecţie, numire şi, acolo unde este posibil, promovare a magistraţilor.

Activitatea echipei de proiect a pornit de la ideea că identificarea acestor indicatori reprezintă ei însuşi instrumente de auto-evaluare la nivelul fiecărui sistem judiciar, fiind, implicit, mecanisme de evaluare la nivelul diverselor sisteme judiciare europene. Din perspectiva membrilor echipei de proiect asemenea indicatori sunt de natură să permită dezvoltarea unor consilii judiciare independente şi să contribuie la definirea unei culturii judiciare europene. Mai mult, prin stabilirea celor două categorii de indicatorii s-a încercat evitarea suprapunerii pe obiectivele celorlalte Proiecte deja implementate la nivelul RECJ, în special evitarea suprapunerii cu tematica proiectului privind Consiliilor pentru justiţie.

1. Introducere

1.1. Background

Echipa de Proiect privind Dezvoltarea unor standarde minime pentru justiţie II a fost stabilită de Reţeaua Europeană a Consiliilor Judiciare (RECJ), în septembrie 2011, în vederea implementării planului de activitate 2011/2012, aprobat de Adunarea Generală de la Vilnius (8-10 iunie 2011). Proiectul, împreună cu alte trei mari proiecte ale planului de implementare, a fost lansat cu prilejul reuniunii comune de la Haga (15-16 septembrie 2011). Membrii Echipei reprezintă 15 state membre (Belgia, Bulgaria, Anglia şi Ţara Galilor, Franţa, Ungaria, Italia, Lituania, Olanda, Polonia, Portugalia, România, Scoţia, Slovacia, Slovenia şi Spania), dar şi reprezentanţi ai două state cu statut de observator (Austria şi Turcia). Echipa a fost coordonată de dl. judecător Antonio Monserrat Quintana, membru al Consiliului General pentru Justiţie din Spania. 

Proiectul s-a derulat în continuarea activităţii derulate în cadrul grupurilor de lucru anterioare „Dezvoltarea unor standarde minime pentru justiţie” şi „Încrederea reciprocă”, în considerarea concluziilor şi propunerilor din Raportul pe 2010/2011 şi, nu în ultimul rând, în considerarea raportului şi a recomandărilor pentru 2009/2010. Pe baza prezentărilor experţilor din cadrul proiectului cu prilejul reuniunilor de lucru, pe baza răspunsurilor la chestionare şi a discuţiilor din cadrul sesiunilor de lucru, membrii grupului de lucru „Încredere reciprocă” au elaborat un set de concluzii care includeau, printre altele, următoarele recomandări:

1. Sistemul judiciar la nivel european ar trebui să înţeleagă şi să îşi accepte rolul şi responsabilitatea în dezvoltarea unor standarde minime pentru justiţie. De altfel, un set de standarde reprezentative ar trebui dezvoltate şi de către RECJ;

2. Sistemele judiciare europene ar trebui să fie pregătite în a lua măsuri pentru evaluarea conformităţii acestor standarde minime, acestea contribuind la întărirea încrederii reciproce. De altfel, consiliile judiciare, prin intermediul RECJ, ar trebui să preia conducerea acestor proiecte;

3. Printre subiectele care ar putea fi avute în vedere menţionăm: criteriile şi competenţele în materie de numire/recrutare, formarea profesională, informare, etică judiciară (deontologie). Procesul de dezvoltare a acestor standarde comune reprezintă un scop în sine. Evaluarea lor ar trebui să se bazeze pe dialog şi pe recomandările reciproce, menţionate mai sus.

Raportul grupului de lucru „Încredere reciprocă” conţinea totodată propuneri de acţiuni viitoare ale Reţelei, inclusiv:

1. RECJ ar trebui să dezvolte un set reprezentativ de standarde minime pentru justiţie;

2. RECJ ar trebui să studieze oportunitatea unei evaluări a conformităţii cu aceste standarde minime, pe baza dialogului şi a reciprocităţii.

Pe de altă parte, Raportul grupului de lucru „Dezvoltarea unor standarde minime pentru justiţie” pentru 2010/2011, aprobat de Adunarea Generală de la Vilnius, 8/10 iunie 2011, a identificat standarde minime privind teme specifice avute în vedere în cadrul acestui grup de lucru (recrutare, selecţie, numiri; formare profesională şi etică judiciară). Aceste standarde au fost clasificate în trei capitole, astfel: a) propuneri de standarde minime privind recrutarea, selecţia, numirile şi (acolo unde este posibil) promovarea magistraţilor; b) propuneri de standarde minime privind formarea profesională, în materia rolului atribuit formării iniţiale în procedura selecţiei/numirii magistraţilor, rolului atribuit formării continue în procedura promovării sau specializării magistraţilor şi cu privire la caracterul obligatoriu sau facultativ al formării profesionale; c) propuneri de standarde minime privind etica judiciară. Aceste standarde minime au fost identificate şi dezvoltate ca o primă fază potrivit Raportului şi recomandărilor din 2009/2010 ale grupului de lucru privind încrederea reciprocă şi aveau în vedere şi evaluarea conformităţii standardelor la nivelul sistemelor judiciare europene, prin folosirea indicatorilor anterior identificaţi şi definiţi..

Astfel, obiectivul actual al echipei de proiect a fost acela de a identifica un set de indicatori potrivit acestor standarde minime judiciare, concepuţi ca un instrument de auto-evaluare a sistemelor judiciare respective, dar fără a reprezenta un raport de evaluare a fiecărui sistemul judiciar european, în parte. În plus, echipa de proiect a decis să se concentreze în special pe indicatori de evaluare privind standardele minime în domeniile următoare: recrutare, selecţie, numire şi (dacă este cazul) promovare a magistraţilor fără să se ocupe de problemele legate de etica judiciară şi de formarea profesională, având în vedere limitele temporale ale activităţii echipei de proiect. Această decizie se bazează, de asemenea, pe de o parte, pe faptul că etica judiciară a fost studiată de un grup de lucru anterior al RECJ (aşa cum s-a explicat în Raportul privind dezvoltarea de standarde minime pentru justiţie, 2010-2011) şi, pe de altă parte, pe faptul că nu toţi membrii în echipei de proiect au competenţe depline în domeniul formării profesionale.

În scopul întocmirii prezentului raport Echipa de proiect a organizat o reuniune in iniţială la Haga (15-16 septembrie 2011) împreună cu celelalte trei echipe de proiect stabilite de Reţeaua Europeană a Consiliilor Judiciare în urma planului de implementare pentru perioada 2011-2012 şi trei reuniuni suplimentare: la Vilnius (2 decembrie 2011), la Bruxelles (16 ianuarie 2012) şi în Palma de Mallorca (5-6 martie 2012).
În timpul reuniunii de lansare a proiectelor, membrii echipei de proiect au identificat scopul proiectului, respectiv stabilirea unor indicatori care pot ajuta la evaluarea conformităţii sistemelor judiciare europene cu standardele deja definite şi metodologia de urmat. S-a convenit, de asemenea, că "încrederea reciprocă în sistemul judiciar din diferite ţări europene va creşte pe măsură ce va creşte gradul de cunoaştere a standardelor minime aplicate de fiecare ţară în materia (...), selecţiei sau numirii judecătorilor şi / sau a procurorilor (admiterea în sistemul judiciar), formării judiciare (iniţiale şi continue) şi a eticii judiciare ", şi că, " atât dezvoltarea unor standarde minime cât şi evaluarea lor vor contribui la consolidarea încrederii reciproce între sistemele juridice europene ".

În privinţa metodologiei şi a activităţilor care aveau să fie întreprinse de echipa de proiect, s-a decis ca structura acestora să fie următoare: 

1) Colectarea şi analiza propunerilor formulate de membrii şi observatorii prezenţi în echipa de proiect;

2) Compilarea, clasificarea şi selecţia propunerilor de indicatori, luând în considerare toate riscurile eventuale în vederea asigurării succesului acestui proiect;
3) Discuţiile, cu prilejul reuniunilor echipei de proiect, pe marginea indicatorilor propuşi în materia standardelor minime în domeniile menţionate;

4) Elaborarea unui raport care să cuprindă concluziile echipei de proiect şi propunerile agreate.

Proiectul Fişei de activitate, urmare discuţiilor iniţiale ale echipei, a fost prezentat în cadrul sesiunii plenare a reuniunii de lansare a proiectelor Reţelei (vineri, 16 septembrie 2011).

Raportul final va fi prezentat cu prilejul Adunării generale de la Dublin (9/11 mai 2012).  

1.2. Raportul
Scopul raportului este de a descrie indicatorii identificaţi în materia standardelor minime pentru justiţie în domeniile: recrutare, selecţie, numire şi (dacă este cazul) promovare, care au fost definite în Raportul Grupului de lucru privind "Dezvoltarea de standarde minime pentru justiţie" pentru 2010-2011. Indicatorii identificaţi au fost discutaţi şi conveniţi de membrii echipei de proiect în cadrul reuniunilor organizate la Vilnius, Bruxelles şi Palma de Mallorca. Indicatorii au fost clasificaţi în două capitole, în funcţie de subiectul vizat:

Capitolul 2 descrie indicatorii identificaţi pentru stabilirea unor standarde minime în ceea ce priveşte recrutarea, selecţia, numirea şi (dacă este cazul) promovarea magistraţilor. Indicatorii enumeraţi în acest capitol se referă la criteriile, competenţele şi procedura de recrutare, selecţie, numire şi (dacă este cazul) promovare a magistraţilor, ţinând seama de cele două modele de bază în materia procedurii de recrutare a magistraţilor, din cadrul sistemelor judiciare europene, aşa cum au fost identificate în cuprinsul Raportul Grupului de lucru privind "dezvoltarea de standarde minime pentru justiţie", 2010-2011, şi, de asemenea, având în vedere sistemul de promovare a magistraţilor în cadrul sistemelor judiciare europene (sistemul continental, în general), atunci când profesia de magistrat este considerată drept carieră profesională, iar promovarea în poziţii/grade jurisdicţionale superioare este o procedura obişnuită. 

Capitolul 3 se concentrează pe indicatorii în materia stabilirii organului competent a decide cu privire la recrutarea, selecţia, numirea şi (dacă este cazul) promovarea magistraţilor. Definirea unor indicatori cu privire la acest subiect a urmărit evitarea oricăror suprapuneri cu obiectivele altor Proiecte deja existente sau în curs de implementare ale RECJ, în special cu obiectivele proiectului dedicat Consiliilor Judiciare.


Ca şi în cazul raportului anterior al Grupului de lucru privind "Dezvoltarea de standarde minime pentru justiţie"- 2010/2011, activitatea prezentei echipei de proiect s-a concentrat pe convingerea că încrederea reciprocă în sistemul judiciar la nivelul diferitelor state europene poate fi subminată de o lipsă de înţelegere a standardelor minime aplicate de fiecare ţară în materie de selecţie sau numire a judecătorilor (de exemplu admiterea în sistemul judiciar) dar şi în ceea ce priveşte promovarea în cadrul sistemului judiciar. În plus, identificarea unor indicatori privind standardele minime judiciare în aceste domenii particulare oferă un instrument de auto-evaluare pentru sistemele judiciare respective şi care ar putea servi pentru evaluarea ulterioară a conformităţii diferitelor sisteme judiciare europene, cu aceste standarde minime general agreate. Acest proces de identificare a indicatorilor şi de evaluare ulterioară va asigura creşterea încrederii reciproce în sistemele judiciare din diferite state europene şi va susţine dezvoltarea unor entităţi independente, precum Consiliile judiciare, contribuind, în cele din urmă, la crearea unei culturi judiciare europene.
Capitolul 2
Indicatori stabiliţi în materia standardelor minime privind, recrutarea, selecţia, numirea şi (dacă este cazul) promovarea magistraţilor. –


Raportul Grupului de lucru privind "Dezvoltarea unor standarde minime pentru justiţie" 2010-2011 a stabilit un standard general în ceea ce priveşte recrutarea, selecţia şi numirile în cadrul sistemului judiciar, în conformitate cu care orice sistem de recrutare, selecţie şi numire a judecătorilor trebuie să fie independent de orice influenţă politică, echitabil în procedurile sale de selecţie, accesibil tuturor candidaţilor cu calificare corespunzătoare şi transparent în materie de control public. Cu alte cuvinte, orice sistem de recrutare, selecţie şi numire a judecătorilor trebuie să fie independent, corect, deschis şi transparent.


Aceste dispoziţii generale pot fi împărţite în mai multe standarde individuale, în legătură cu care au fost identificaţi indicatori specifici:

2.1. - Formularea unor standarde în privinţa numirilor în magistratură exclusiv pe criterii de performanţă şi capacitate, astfel:

Numirile în magistratură ar trebui să se bazeze doar pe merit şi capacitate.
În acest sens, echipa de proiect a identificat doi indicatori alternativi:

A) Reglementările în materie, regulamente sau orice alte instrumente juridice pentru numirea în magistratură, prevăd, în mod expres, ca numirile în magistratură să se realizeze exclusiv pe criterii de performanţă şi capacitate?

B) În cazul în care nu există nicio dispoziţie legală (sau dispoziţii similare) în conformitate cu care numirile în magistratură se realizează pe criterii de performanţă şi capacitate, există alte dispoziţii legale cu caracter orientativ în materia procedurilor de numire şi dacă există, au fost publicate?

2.2 - Standardul privind competenţele în vederea selecţiei şi numirii în magistratură care trebuie definite şi publicate ar putea fi formulat astfel:

Este necesară definirea şi publicarea unui set de competenţe în funcţie de care se va face selecţia şi în considerarea cărora să se realizeze evaluarea candidaţilor cu prilejul fiecărei etape a procesului de numire.


Echipa de proiect a identificat trei indicatori de bază, cu referire la acest standard:
A) Există un set clar definit al cerinţelor/competenţelor urmărite cu prilejul selecţiei, în funcţie de care candidaţii să fie evaluaţi la fiecare etapă a procesului de numire?

B) Este publicat acest set de competenţe, de exemplu, pe un web site; sunt disponibile explicaţii privind aceste cerinţe?

C) Există un punct de informare / birou disponibil, în scopul furnizării de informaţii cu privire la cerinţele în materie de selecţie a candidaţilor, la sediul organelor judiciare şi / sau pentru publicului larg?


2.3 Formularea standardului în ceea ce priveşte competenţele în vederea selecţiei este următoarea:
Competenţe evaluate cu prilejul procedurii de selecţie ar trebui să includă abilităţi intelectuale şi profesionale de înaltă calitate, precum şi atitudinea profesională corectă şi capacitatea de exprimare a candidatului.


Indicatorul identificat în această materie este următorul:

A) Aceste competenţe clar definite şi publicate în vederea selecţiei au în vedere şi abilităţile intelectuale şi profesionale de înaltă calitate, precum şi atitudinea profesională şi capacitatea candidatului de a se exprima?
2.4. Standardul privind competenţele intelectuale evaluate în vederea admiterii în magistratură vizează următoarele:
Aceste cerinţe ar trebui să cuprindă cunoştinţe culturale şi juridice corespunzătoare, capacitatea de analiză şi de apreciere/judecată independentă.


Indicatorul identificat referitor la acest standard, agreat de membrii echipei de proiect este următorul:

A) Cerinţele privind cunoştinţele culturale şi juridice adecvate, capacitatea analitică şi de judecată independentă, precum şi de a lua decizii în cadrul activităţii judiciare sunt în mod clar reglementate, definite şi publicate?


2.5. - Raportul Grupului de lucru privind "dezvoltarea unor standarde minime pentru justiţie" pentru 2010-2011 defineşte astfel, standardul privind calităţile personale pentru accesul în cadrul sistemului judiciar:
Pentru accesul în cadrul sistemului judiciar sunt necesare înalte competenţe personale, cum ar fi capacitatea de a-şi asuma responsabilitatea în îndeplinirea atribuţiilor, precum şi echitatea, independenţa, consecvenţa, sensibilitatea, sociabilitatea, integritatea şi capacitatea de colaborare.


În legătură cu această cerinţă au fost identificaţi doi indicatori.

A) Cerinţele privind competenţele/ abilităţile personale, includ şi: capacitatea de a-şi asuma responsabilitatea în îndeplinirea atribuţiilor, echitatea, independenţa, consecvenţa, sensibilitatea, sociabilitatea, integritatea şi capacitatea de colaborare?

B) Există un proces eficient pentru a evalua în ce măsură candidaţii posedă aptitudinile personale relevante?

2.6 În ceea ce priveşte numirea în cadrul corpului magistraţilor, standardul general definit anterior indică faptul că:

Dacă procesul de desemnare implică o procedură de examinare formală, examene, evaluare şi interviu pentru candidaţi, procesul de selecţie ar trebui să fie coordonat de către un organism judiciar independent.


Indicatorul identificat referitor la acest standard vizează următorul aspect:

A) Procesul de selecţie este realizat de către un organism judiciar cu atribuţii privind numirea magistraţilor, independent de Executiv?


2.7 Standardele referitoare la rapoartele şi comentariile în privinţa procesului de selecţie:
În cazul în care procesul de numire include evaluarea bazată pe rapoarte şi comentarii ale profesioniştilor din domeniul juridic (cum ar fi judecători, avocaţi etc. societatea civilă), orice astfel de consultări trebuie să rămână în totalitate deschisă, echitabilă şi transparentă, adăugând că opiniile exprimate de orice judecător sau avocat trebuie să se bazeze pe competenţe relevante, trebuie să fie înregistrate în scris, disponibile pentru control şi să nu se bazeze pe prejudecăţi personale.


În legătură cu aceste standarde au fost identificaţi următorii indicatori:

A) În cazul în care procesul de numire include o procedură de evaluare bazată pe rapoarte şi comentarii ale unor profesionişti din domeniul juridic, există premisele pentru ca o astfel de consultare să rămână în totalitate deschisă, echitabilă şi transparentă?

B) Modalităţile de obţinere a unor puncte de vedere ale judecătorilor sau avocaţilor se bazează pe cerinţele relevante pentru procedura de selecţie, sunt înregistrate în scris, disponibile pentru control, nu se bazează pe prejudecăţi personale şi sunt motivate?
2.8 Standardul privind buna credinţă a candidaţilor pentru admiterea în magistratură:
Selecţia judecătorilor trebuie să se bazeze întotdeauna pe îndeplinirea competenţelor personale, dar, în acelaşi timp candidaţii trebuie să îndeplinească cerinţa bunei-credinţe, nu trebuie să aibă antecedente penale, cu excepţia unor contravenţii minore comise cu mai mult timp în urmă.


Indicatorii referitori la acest standard sunt următorii:

A) Există un sistem de verificare a respectării criteriului bunei-credinţe la numirea în magistratură, precum şi a lipsei antecedentelor penale respectiv verificarea bunei reputaţii etc.? 

B) Există un sistem de preselecţie, în sensul de a nu permite înregistrarea la concurs a unui candidat cu antecedente penale, cu excepţia unor contravenţii minore săvârşite cu mai mult timp în urmă, într-un interval de timp determinat?

C) Există un sistem de verificare a bunei reputaţii personale, profesionale şi financiare a candidaţilor - de exemplu, prin intermediul unor organisme profesionale sau pe baza unor referinţe fiabile, verificabile?


2.9 – Standardul privind  diversitatea candidaţilor în cadrul procesul de selecţie şi numire:

Diversitatea categoriilor de candidaţi pentru procedura de selecţie şi numire ar trebui să fie încurajată, evitându-se orice tip de discriminare, fără a deveni însă un scop în sine, în defavoarea îndeplinirii criteriilor sau cerinţelor profesionale specifice. 


Indicatorii identificaţi pentru îndeplinirea acestui standard sunt următorii:

A) Există reguli scrise (în cadrul statutului sau în altă formă normativă), concepute pentru a încuraja diversitatea categoriilor de candidaţi admisibili în cadrul procedurii de selecţie şi numire, evitându-se orice tip discriminare.

B) Există o monitorizare a numirilor pentru a se putea verifica funcţionarea în practică a politicii de diversitate?

C) Este în măsură, această politică pentru încurajarea diversităţii candidaţilor, să prevină orice ingerinţă în procedura de selecţie / numire, respectiv în evaluarea criteriilor de profesionalism etc., permiţând, totuşi, o eventuală politică de discriminare pozitivă între candidaţii de aceeaşi valoare profesională?

2.10 - În ceea ce priveşte controlul publicului cu privire la procesului de selecţie şi de numire, standardul definit anterior indică faptul că:

Numirea şi întregul proces de selecţie trebuie să fie permită controlul publicului, deoarece publicul are dreptul de a cunoaşte modul în care judecătorii sunt selectaţi.

Indicatorii referitori la acest standard sunt următorii:

A) Există un sistem care să permită publicului să cunoască, în general, modul de selecţie a magistraţilor?

B) Există un sistem care să permită publicului să cunoască modul în care o persoană care candidează pentru intrarea în magistratură a fost selectată, respectiv, există dispoziţii legale în acest sens; există posibilitatea publicării pe web site?


2.11 Raportul Grupului de lucru privind "dezvoltarea unor standarde minime pentru justiţie" 2010-2011 a stabilit următoarele standarde în ceea ce priveşte dreptul candidatului respins la informaţii şi la contestarea rezultatului:

Un candidat respins, are dreptul se informeze cu privire la motivele respingerii candidaturii sale şi are, totodată, dreptul de a adresa o contestaţie unui organism/ unei comisii independent/e atunci când se consideră nedreptăţit cu privire la procedura de recrutare.

Indicatorii identificaţi pentru acest standard sunt următorii:

A) Este recunoscut dreptul candidatului de a cunoaşte motivele respingerii candidaturii sale şi de a contesta rezultatele examinării?

B) Există o procedură prin care să se permită unui candidat să obţină informaţii privind motivele respingerii candidaturii sale?

C) Exisă o procedură de contestare a rezultatelor?

D) Există o reglementare legală a acestor proceduri, există o reglementare legală a dreptului candidatului de a ataca/contesta decizia de respingere în faţa unui organism/instanţe?
E) Organismul competent a soluţiona contestaţia formulată de candidaţii respinşi are posibilitatea de verifica întreaga procedură de examinare cu privire la legalitatea şi conformitatea acesteia, spre exemplu, are acces la dosarele candidaţilor sau are dreptul de a solicita un raport?

2.12 În ceea ce priveşte implicarea executivului sau a şefului statului în procesul de numire a magistraţilor trebuie precizate următoarele:

În cazul în care Guvernul sau şeful statului au un rol în procedura finală de numire a magistraţilor, implicarea acestora nu este considerată, în sine, o încălcare a principiilor de independenţă, imparţialitate, deschidere şi transparenţă în cazul în care rolul lor este clar definit, procedura de luare a deciziilor lor este bine documentată, iar implicarea Guvernului sau a şefului statului nu are un impact asupra acestor principii. În plus, a fost definit, ca un standard în domeniu, dreptul de a refuza motivat numirea sau respectarea recomandării făcute în cadrul procesului independent de selecţie şi publicarea acestei decizii şi a motivelor refuzului.


Indicatorii identificaţi în acest sens sunt următorii:

A) În cazul în care un ministru sau de şef de stat joacă un rol în procedura finală de numire a magistraţilor, rolul lor în cadrul acestor proceduri şi întregul proces de decizie sunt clar reglementate? 

B) În cazul în care un ministru sau de şef de stat joacă un rol în procedura finală de numire a magistraţilor este evidentă neinfuenţarea procedurii de selecţie care se va derula pe baza evaluării stricte a criteriilor de performanţă şi a capacităţilor profesionale fără vreo influenţă politică?

C) În cazul în care un ministru sau de şef de stat joacă un rol în procedura finală de numire a magistraţilor, nominalizările sunt efectuate exclusiv pe baza unei selecţii realizate sau aprobate de către organismul independent de selecţie, care face parte din sistemul judiciar?

D) În cazul, indiferent cine este organismul îndreptăţit să dispună numirea magistraţilor (Guvernul sau şef de stat), dreptul de a refuza punerea în aplicare a numirii sau a recomandării rezultate dintr-un proces de selecţie independent este reglementat legal sau chiar constituţional împreună cu obligaţia de a face public un astfel de refuz/ o astfel de decizie şi de a o motiva?


2.13 Standardul general privind promovarea magistraţilor în cadrul acelor sisteme judiciare unde este reglementată o asemenea procedură:

În cazul în care promovarea magistraţilor se realizează pe baza unor evaluări periodice ale performanţelor profesionale, procesul de evaluare trebuie efectuat în conformitate cu aceleaşi criterii şi cu aceleaşi garanţii ca cele prevăzute pentru selecţia iniţială şi pentru numire (de exemplu, procedura trebuie să fie independentă, echitabilă, deschisă şi transparentă şi să fie realizată pe criterii de performanţă şi capacitate) şi trebuie, de asemenea, să se bazeze pe performanţele dobândite de magistrat.


Indicatorul identificat în privinţa acestui standard general este următorul:

A) Cerinţe privind performanţa şi experienţa profesională sunt reglementate ca fiind singurele criterii de referinţă în vederea promovării în cadrul sistemului judiciar?

Capitolul 3

Indicatorii identificaţi referitor la standardele minime cu privire la organul competent a decide în materie de recrutare, selecţie, numire şi (acolo unde este relevant) promovare a magistraţilor. 


Raportul Grupului de lucru privind "dezvoltarea unor standarde minime pentru justiţie" pentru 2010-2011 definea, de asemenea, ca standard general, organul competent să decidă cu privire la recrutarea, selecţia, numirea şi (dacă este cazul) promovarea magistraţilor. În conformitate cu acest standard general, pentru a evita orice influenţa politică, procedurile de recrutare, selecţie sau (dacă este cazul) promovare a magistraţilor trebuie date în competenţa unui organism sau unor organisme independente de Executiv. În plus, acest raport a precizat că organismul responsabil cu selecţia şi numirea magistraţilor ar putea fi Consiliul judiciar din cadrul sistemul judiciar respectiv (un comitet sau un anumit departament din cadrul Consiliului) sau o altă entitate judiciară independentă. De asemenea, aceste standarde generale pot fi împărţite în mai multe standarde individuale, în raport cu indicatorii specifici care au fost identificaţi de echipa de proiect:


3.1. Primul standard individual anterior definit, în această materie, prevede că:
Procedurile de recrutare, selecţie sau (după caz) promovare a magistraţilor trebuie date în competenţa unui organism sau unor organisme independente de Executiv, în care activează membri ai sistemului judiciar, în componenţa acestui organism urmând să intre funcţionari independenţi de orice influenţă din partea Executivului.


Indicatorii identificaţi de echipa de proiect în legătură cu acest standard sunt următorii:
A) Există un asemenea organism independent, o comisie sau însuşi Consiliul judiciar (o comisie sau un departament al Consiliului) se ocupă de procedurile de selecţie şi numire în magistratură?
B) Judecătorii care funcţionează în acest organism sunt aleşi în mod direct de alţi judecători sau numiţi, de exemplu, de Parlament, de ministrul justiţiei, de preşedintele statului sau de preşedintele instanţei supreme (Chief Justice)?
C) Selecţia judecătorilor în cadrul acestui organism de către alte instituţii ale statului (de exemplu, de către Parlament) - şi nu direct de către adunarea judecătorilor - asigura independenţa deplină a membrilor acestui organism?
D) Organismul este format din membri selectaţi în cadrul unui proces care nu este supus  niciunei influenţe a Executivului?
E) În cadrul componenţei acestui organism pot fi numiţi, ex officio, membri ai Executivului, precum şeful statului sau ministrul justiţiei?
F) Membrii acestui organism desfăşoară o activitate permanentă şi exclusivă sau îşi îndeplinesc atribuţiile alături de alte activităţi, cum ar fi activităţi judiciare sau parlamentare?

3.2 Standardul anterior definit în privinţa numărului magistraţilor implicaţi în selecţia şi numirea magistraţilor, prevede că:
Sistemul judiciar nu trebuie deţină majoritatea absolută în cadrul unui astfel de organism de selecţie şi numire, deoarece în unele dintre statele reprezentate în cadrul echipei de proiect există percepţia potrivit căreia, un organism de selecţie în care magistraţii sunt reprezentaţi în majoritate este susceptibil de critică fiind considerat subiectiv în selecţia numai anumitor candidaţi.


Indicatorii identificaţi cu privire la acest standard sunt următorii:
A) Care este numărul de membri ai organismului responsabil cu selecţia şi numirea magistraţilor şi care este proporţia numărului de judecători repartizaţi în cadrul acestui organism? Este vorba despre o majoritate reală?
B) În componenţa acestui organism sunt incluşi şi reprezentanţi ai altor profesii juridice de bază (de exemplu, avocaţi, notari) şi ai mediul academic (de exemplu, profesori)?
C) Ce rol joacă asociaţiile profesionale în procesul de selecţie şi / sau de numire a membrilor acestui organism?
D) Principiile referitoare la formarea corpului/organismului de selecţie şi de numire a magistraţilor implică sau predetermină stabilirea unei majorităţi absolute a magistraţilor în cadrul acestei entităţi?


3.3 Standardul definit anterior în privinţa garantării independenţei organismului cu competenţe în recrutarea magistraţilor prevede următoarele:

În toate situaţiile, organismul cu competenţe în recrutarea magistraţilor trebuie să fie autonom şi independent. 

În acest sens, au for identificaţi următorii indicatori relevanţi:
A) Regulamentul sau statutul prevăd garanţii ale independenţei faţă de Executiv  în materia recrutării magistraţilor?
B) Procedura de luare a deciziilor în cadrul acestui organism este reglementată printr-un act normativ?
C) Reglementarea legală a procedurii privind luarea deciziilor în cadrul organismului competent în materia recrutării magistraţilor este publicată?
D) Reglementarea legală a procedurii privind luarea deciziilor în cadrul organismului competent în materia recrutării magistraţilor este în conformitate cu principiile echităţii, eficienţei, independenţei sistemului judiciar şi cu alte principii juridice de bază?
E) Mandatul de membru în organismul responsabil cu recrutarea magistraţilor este limitat în timp (de exemplu, doar pentru unul sau două mandate)?
F) Organismul responsabil cu recrutarea magistraţilor, presupune şi asistenţa acordată de  experţi externi şi consultanţi (cum ar fi psihologi, sociologi, avocaţi, notari, cadre universitare etc.), în cadrul procesului de selecţie?
3.4 Standardul anterior definit în ceea ce priveşte independenţa faţă de orice influenţe externe în procedura de selecţie şi numire a magistraţilor:
Se impune garantarea libertăţii şi a independenţei deciziilor luate în cadrul organismului cu competenţe în ceea ce priveşte  recrutarea magistraţilor, fără influenţe externe ci exclusiv pe baza amplei examinări a competenţelor şi a abilităţilor candidaţilor.


Indicatorii identificaţi în legătură cu acest standard sunt următorii:
A) Criteriile de evaluare a candidaţilor sunt reglementate legal (de exemplu, reglementate în statutul sau regulamentul de organizare a entităţii responsabile de recrutarea magistraţilor), sau prevăzute în ghidurile de practică sau reglementate prin deciziile acestui organism?
B) Procedura de selecţie şi numire a magistraţilor este în întregime transparentă şi accesibilă publicului? 
C) Sunt publicate toate fazele/etapele procedurii de recrutare a magistraţilor (de exemplu, pe internet), inclusiv rezultatele acesteia şi procedura de numire?
D) Candidaţii sunt evaluaţi în conformitate cu aceleaşi criterii stabilite anterior şi reglementate expres?
E) Ce criterii specifice, obiective şi subiective sunt avute în vedere în cadrul procedurii de selecţie şi de numire? Pot fi aplicate criterii suplimentare, în afară de cele expres publicate?
F) În ce constă motivarea deciziei privind selecţia unui candidat pentru intrarea în magistratură? Motivarea conţine argumente clare şi obiective, în scopul justificării selecţiei candidaţilor în considerarea competenţelor deosebite faţă de cele ale altor candidaţi?

3.5 Standardul privind stabilirea componenţei organismul responsabil cu recrutarea magistraţilor:

Organismul responsabil cu recrutarea magistraţilor ar trebui să se bazeze pe o participare substanţială a profesioniştilor din domeniul juridic sau a experţilor (inclusiv judecători cu experienţă, profesori universitari, avocaţi, procurori şi alţi profesionişti ai dreptului) şi ar putea include, de asemenea, membri independenţi reprezentând societatea civilă, numiţi din rândul persoanelor cu o înaltă reputaţie, pe baza criteriilor de evaluare a capacităţilor profesionale, experienţei, de exemplu a experienţei în  domeniul resurselor umane.


În acest sens, echipa de proiect a identificat următorii indicatori:
A) Care este numărul şi ponderea experţilor şi a profesioniştilor în domeniul dreptului  în cadrul organismul responsabil cu recrutarea magistraţilor?
B) Care este numărul şi ponderea celorlalţi membri reprezentând societatea civilă, în cadrul organismul responsabil cu recrutarea magistraţilor?
C) Care este modalitatea de selecţie a reprezentanţilor sistemului judiciar şi ai societăţii civile ca membri ai corpului responsabil de recrutarea magistraţilor?

3.6 Standardul privind natura şi rolul organismul responsabil cu recrutarea magistraţilor, precum şi privind rolul în materie de formare profesională:
Organismul responsabil cu recrutarea magistraţilor ar putea fi Consiliul judiciar naţional (un comitet sau un anumit departament din cadrul Consiliului), o entitate judiciară  independentă sau o comisie, iar în acele sisteme în care perioada obligatorie de formare iniţială este parte a procesului de recrutare şi selecţie, un institut, academie, colegiu sau şcoală de magistratură ar putea juca un rol important în a face recomandări în legătură cu candidaţii pe care îi apreciază calificaţi pentru a fi numiţi în magistratură, pe baza performanţei lor în cadrul programului de formare iniţială.

Indicatorii identificaţi în acest sens sunt următorii:

A) Există un organism judiciar independent, o comisie sau este chiar Consiliul judiciar naţional (o comisie sau un departament din cadrul Consiliului judiciar) se ocupă de selecţia şi de numirile în magistratură?
B) Academia, colegiul sau şcoala de magistratură are dreptul/abilitarea legală de a face orice recomandări în legătură cu candidaţii cu privire la care apreciază că trebui numiţi în magistratură, pe baza unor criterii de performanţei, în timpul formării lor iniţiale?
C) Recomandările făcute de către Academie, colegiu sau de şcoala de magistratură sunt obligatorii, în cadrul procedurii de selecţie a magistraţilor în privinţa candidaţilor care urmează a fi numiţi magistraţi?
D) Academia, colegiul sau şcoala de magistratură sunt organisme independente ale sistemului judiciar sau se află în subordonarea Ministerului de Justiţiei sau a Consiliului judiciar?

3.7 Standardul anterior definit în legătură cu resursele alocate pentru organismul responsabil cu recrutarea magistraţilor, vizează următoarele aspecte:


Organismului responsabil cu recrutarea magistraţilor trebuie să îi fie prevăzute resurse adecvate, în considerarea activităţii desfăşurate şi estimate anual şi trebuie să aibă un control independent asupra bugetului propriu, în considerarea cerinţelor obişnuite, precum a celor de audit.

Indicatorii identificaţi sunt următorii:

A) Resursele puse la dispoziţia organismul responsabil cu recrutarea magistraţilor sunt adecvate pentru activităţile derulate în cursul fiecărui an, potrivit estimărilor?
B) Organismul responsabil cu recrutarea magistraţilor dispune de autonomie bugetară deplină? Bugetului său este parte din bugetul general alocat sistemului judiciar sau instanţelor sau parte din bugetul Ministerului Justiţiei?
C) Bugetul organismului responsabil cu recrutarea magistraţilor creşte proporţional cu cheltuielile bugetare privind activităţile Executivului (de exemplu, ale administraţiei publice) şi ale Parlamentului?
D) Auditul privind politica de cheltuieli a organismului responsabil cu recrutarea magistraţilor este efectuat de auditori independenţi ai Guvernului?

3.8 În ceea ce priveşte confidenţialitatea deliberărilor în cadrul de organismului responsabil cu recrutarea magistraţilor, standardul relevant este următorul:
Organismul responsabil cu recrutarea magistraţilor trebuie să aibă reglementate, de asemenea, proceduri adecvate pentru a garanta confidenţialitatea deliberărilor sale:


Indicatorii identificaţi în acest sens sunt următorii:

A) Sunt prevăzute standarde de confidenţialitate a deliberărilor în cadrul organismului responsabil cu recrutarea magistraţilor (cum ar fi caracterul nepublic al deliberărilor sau restricţionarea accesului altor persoane în timpul deliberărilor) în cadrul regulamentului acestui organism?
B) Probleme legate de confidenţialitate sunt luate în considerare de dispoziţiile referitoare la publicarea procesele-verbale ale şedinţelor în care au loc deliberările cu privire la candidaţii pentru posturile de magistraţi?

3.9 Standardul stabilit în privinţa înregistrării activităţilor organismului responsabil cu recrutarea magistraţilor vizează următoarele aspecte:
Organismul responsabil cu recrutarea magistraţilor trebuie să creeze o bază de date adecvată a înregistrării sale activităţii pentru a se garanta posibilitatea verificării sale într-o procedură deschisă,  independentă, echitabilă şi transparentă şi pentru a da eficienţă plângerilor independente sau a contestaţiilor, atunci când există suspiciuni cu privire la nerespectarea procedurilor de recrutare.


Echipa de proiect a identificat următorii indicatori, în legătură cu acest standard:
A) Organismul responsabil cu recrutarea magistraţilor are o evidenţă exactă în raport cu fiecare candidat de natură a prezenta fiecare etapă a acestei proceduri de recrutare? 

B) Organismul competent a soluţiona plângerea sau contestaţia formulată de orice candidat respins, sau de o persoană interesată (indiferent dacă acest organism sau este sau nu o instanţă judecătorească), are acces la baza de date conţinând înregistrările respective în legătură cu acel candidat?

3.10 Standardul definit anterior referitor la competenţa de soluţionare a contestaţiilor vizează următoarele aspecte:
Organismul responsabil cu recrutarea magistraţilor ar trebui să garanteze eficienţa contestaţiilor la care este îndreptăţit orice candidat care apreciază că a fost nedreptăţit în cadrul procedurii de recrutare.


Indicatorii identificaţi în legătură cu acest standard sunt următorii (a se vedea § 2.11):
A) Este reglementă procedura contestării rezultatelor de către candidaţi (sau de alte persoane interesate)?
B) Acest proces este reglementat prin lege şi există posibilitatea legală a atacării deciziei date cu ocazia soluţionării contestaţiei în faţa unei instanţe stabilite de lege?
C) Organismul competent a soluţiona contestaţia oricărui candidat respins sau a persoanei interesate (indiferent dacă este sau nu o instanţă de judecată) are posibilitatea de a examina întreaga procedură de recrutare pentru a stabili dacă a existat vreo încălcare a dispoziţiilor legale, de exemplu, poate avea acces la dosare etc.?

